Skúlaflokkar eru eisini bodnir við at luttaka í Skriva fyri lív. Skriva fyri lív kann verða ein partur í undirvísing í mannarættindum ella tit kunnu velja at bara skriva brøvini. Altjóða mannarættindadagur er 10. Desembur, og tá er jú gott høvi at undirvísa næmingum í teirra rættindum, og hvussu tey sjálvi kunnu verða við í stríðnum fyri rættindum hjá øðrum menniskjum. At skriva brøv er ein ítøkiligur máti at hjálpa uppá, og okkara royndir siga okkum, at næmingar gleðast um at kunnu hjálpa øðrum og gerast ein partur av stríðnum fyri einum betri heimi. Málini, vit skriva fyri, eru eitt gott grundarlag fyri etiskum og moralskum kjaki um rættindi, ábyrgd og skyldur. Eisini ber til at koma inn á søguna og støðuna hjá ávísa landinum. Føroyskt, danskt, enskt, spankt og franskt: næmingarnir kunnu fáa vitan um, hvussu ávís orð og ávíst mál kann rigga. Hetta kann læra tey at úttrykkja seg klárt og samanhangandi í einum formi, sum hóskar seg til slagi av brævi og støðuna. Og er málið frá einum landi, hvør mál næmingarnair læra, er jú euðsæð at skriva brævið á hesum máli. Landalæra: her ber til at koma inn á heimspartar, lond og mentanir. Moses var bert 16 ára gamal, tá hansara gerandisdagur fekk ein bráðan enda. Hann varð skuldsettur fyri at stjala tríggjar fartelefonir og fekk deyðarevsing. Umframt hetta hevur hann eisini verið fyri píning í varðhaldinum. Alt hetta hendi í 2005 og sostatt hevur Moses brúkt 10 ár av sínum lívi í varðhaldi, og seinastu 8 árini í einum fongsli so mikið langt burtur frá síni familju, at hann bert hevur sæð tey tvær ferðir um mánaðin. Nú verður hann enduliga leyslatin, men Moses er bert ein av fleiri, sum fáa slíka órættvísa og ómenniskjasliga viðferð í Nigeria. Soleiðis riggar tað 1. AMNESTY KANNAR MANNARÆTTINDABROT KRING ALLAN HEIM 3. FÓLK KRING ALLAN HEIM SKRIVA BRØV Tú kann lesa meria um okkara cookies í stillingunum her. Neyðugar Hetta eru neyðugar cookies sum gera teir grundleggjandi stillingar á heimasíðuni, so at allar funkur virka sum tær skulu.